'LUR-jaagduiwel' nie in hof, naam bekend | Maroela Media
'LUR-jaagduiwel' nie in hof, naam bekend
'n Man wat vir 'n spoedoortreding in hegtenis geneem is en beweer het hy is 'n LUR in die Wes-Kaap, het nie Woensdag in die hof verskyn nie.
Die man sou aanvanklik in die Randburg-landdroshof verskyn op 'n klag van roekelose of nalatige bestuur. Hofbeamptes het egter Woensdag gesê die saak sal in die Midrand-landdroshof aangehoor word.
Die man is intussen geïdentifiseer as Mcebisi Mlondzi. Volgens berigte is Mlondzi 'n sakeman wat bande het met die oud-ANC-LP Tony Yengeni. Dit kon egter nie bevestig word nie.
Hoofsupt. Wayne Minnaar, woordvoerder van die Johannesburgse metropolisie, het bevestig dat die verdagte nie in die hof verskyn het nie. "Dit blyk dat hy aansoek gedoen het om op 'n ander datum te verskyn. Ons kan nie die datum bevestig nie."
Die metropolisie het vroeër gesê 'n man is Sondagoggend in hegtenis geneem nadat hy teen 207km/h vasgetrek is in 'n 120km/h-sone op die N1 in Midrand. Volgens Minnaar het die man wat 'n goue Bentley gery het, geweier om te stop toe metrobeamptes hom wou af trek. Hy is agternagesit en by Corlettrylaan in hegtenis geneem. Die man is van roekelose of nalatige bestuur aangekla en op borg van R1 500 vrygelaat.
Verslag oor e-tol môre bekend
Polisie het kamma-kolleges in visier
Dit is darem te lig. Om teen 207 km. te jaag is beslis nie nalatig nie en dan het hy nog weggejaag ook. Beslis nie nalatig nie. Eerder n roekelose wetsoortreder wat niks omgee vir ander padgebruikers se lewe nie. Heel moontlik ook nog onder invloed van alkohol, want waarom wegjaag.
Sien sy naam is nie Steve Hofmeyer of Juluis Malema nie so hy gaan deur sy "conections " gehelp word – jy moet goed ge-"conect" wees om nie net jou hof datum maar sommer ook die plek van die verhoor te kan laat skuif?
Waarom is daar wette wat net vir sekere landsburgers geld? Dit is om van te [email protected]#s. Hoe verlang ek nie na regverdigheid en eerlikheid in die land. Kan ook seker nie beter verwag